**133/2016.(IV.20.) Kgy. sz. határozat**

A Közgyűlés a Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 11. § a) pontja alapján a szombathelyi Óperint utca 1. szám alatti, összesen 100 m2 alapterületű pincehelyiség ingyenes használatát 2016. május 1. napjától 2021. április 30. napjáig engedélyezi a Perfect Change-Metex ’05 Controll Sportegyesület részére működésének elősegítése céljából.

A Közgyűlés megállapítja, hogy a bérleti díj 43.446,- Ft+ÁFA/hónap lenne, azonban az Egyesület részére ingyenes használatot biztosít az alábbi feltételekkel:

* az ingyenes használati jogviszony időtartama 2016. május 1. napjától 2021. április 30. napjáig terjedő határozott időtartam,azzal a kikötéssel, hogy az Egyesület köteles gondoskodni az ingatlan állagának javításáról, a beázás okozta károk helyreállításáról,
* a helyiség fenntartásával, üzemeltetésével kapcsolatos költségek a használót terhelik,
* a használó a helyiséget kizárólag a feladatainak ellátására használhatja,
* a használó a helyiség használatát másnak nem engedheti át,
* a helyiséget az abban folytatni kívánt tevékenység gyakorlásához szükséges módon a használó saját költségén kialakíthatja, berendezheti és felszerelheti, az ehhez és a tevékenysége gyakorlásához esetlegesen szükséges hatósági engedélyek beszerzése a használó kötelezettsége,
* a használó a térítésmentes használat megszűnésekor ráfordításainak, illetve azok időarányos részének megtérítésére nem tarthat igényt, a helyiséget kiürítve és tisztán, átadáskori állapotban és felszereltséggel köteles visszaadni.

A Közgyűlés felhatalmazza a polgármestert, hogy a Perfect Change-Metex ’05 Controll Sportegyesülettel az ingyenes használatra vonatkozó megállapodást megkösse.

**Felelős:** Dr. Puskás Tivadar polgármester

Koczka Tibor alpolgármester

Dr. Károlyi Ákos jegyző

(A végrehajtásért:

Lakézi Gábor, a Városüzemeltetési Osztály vezetője

Dr. Németh Gábor, a SZOVA Zrt vezérigazgatója)

**Határidő**: 2016. május 1.